Georgius Swede
Georgius Swede (Anglice George Swede, Lettonice Juris Švēde, natus Juris Puriņš, Rigae Lettoniae die 20 Novembris 1940) est psychologus, poeta, et scriptor iuvenilis Canadiensis qui Toronti Ontarionis habitat. Notus est haicu peritus. Gradum baccalaureatum in psychologia in Universitate Columbiae Britannicae anno 1964, A.M. in Universitate Dalhousiana anno 1965 accepit. Professor in ordine psychologico Universitatis Ryersonianae ab 1968 ad 2006 (praeses ab 1998 ad 2003) docebat. In otium anno 2006 venit. Curator Archivorum Haicu Americanorum in Bibliotheca Civica Californiae Sacramenti Californiae honoris causa anno academico 2008–2009 erat. Swede poemata annis 1960 componere coepit, quae in variis periodicis divulgabat, inter quae Antigonish Review, Canadian Forum, Grain, New Quarterly, Open Letter, Piedmont Literary Review, Quarry Magazine, Rampike, Tamarack Review, Toronto Life. Ab anno 2008 ad 2012, Frogpond, periodicum Societatis Haicuanae Americae, edebat. Inter conditores Interculturalis Renku Gregis (Anglice Intercultural Renku Group) est.